《和答毛汝亭》
清代·余廷灿

难脱陈言强自敦，规摹徒愧饰轮辕。六经文字沈吟老，五岳峰峦想像尊。

共笑草玄归酱瓿，忽歌《雪白》到柴门。与君臭味苔岑合，尊酒还期一细论。

作者简介：（1735—1798）湖南长沙人，字卿雯，号存吾。乾隆二十六年进士，官检讨，充《三通》馆纂修，以母老辞官归。家贫，不茍取与。于天文律历句股六书等学，均能贯通，与纪昀、戴震相切磋。有《存吾文集》。